Vyf in hospitaal ná hul gas inasemVyf mense is in die hospitaal opgeneem nadat hulle Dinsdag ŉ onbekende gas by ŉ fabriek in Rosslyn, in die noorde van Pretoria, ingeasem het. Santi Steinmann, ŉ woordvoerder van Netcare 911, sê dit is nog nie bekend wat die voorval veroorsaak het nie en dit sal deur die departement van arbeid ondersoek word. “Vyf mense was blootgestel aan ŉ onbekende gas en hulle het dit ook ingeasem. Die pasiënte is op die toneel gestabiliseer en met ŉ ambulans na ŉ nabygeleë hospitaal geneem vir verdere behandeling,” het Steinmann gesê.